ଭୁବନେଶ୍ବର ୩|୯ଃ ଆଜି ବସୁଛି ରାଜ୍ୟ କ୍ୟାବିନେଟ୍ ବୈଠକ । ସନ୍ଧ୍ୟା ୬ଟାରେ ମୁଖ୍ୟମନ୍ତ୍ରୀଙ୍କ ଅଧ୍ୟକ୍ଷତାରେ ବସିବ କ୍ୟାବିନେଟ୍ ବୈଠକ । ଆଗକୁ ସାଧାରଣ ନିର୍ବାଚନକୁ ଦୃଷ୍ଟିରେ ରଖି ସରକାର କିଛି ଜନକଲ୍ୟାଣକାରୀ ଯୋଜନା ଉପରେ ମୋହର ମାରିବାର ସମ୍ଭାବନା ରହିଛି । ମୌସୁମୀ ଅଧିବେଶନରେ ଏ ସଂକ୍ରାନ୍ତରେ କିଛି ବିଲ୍ ଆଣିବାପାଇଁ ହଠାତ୍ କ୍ୟାବିନେଟ୍ ବୈଠକ ଡକାଯାଇଥିବା କୁହାଯାଉଛି । ସେପଟେ ସେପ୍ଟେମ୍ବରରେ ୬୬ଟି ପୌରାଞ୍ଚଳର କାର୍ଯ୍ୟକାଳ ସରୁଛି । କାର୍ଯ୍ୟକାଳ ଅବଧି ବୃଦ୍ଧି ନେଇ ମଧ୍ୟ ବୈଠକରେ ଆଲୋଚନା ହୋଇପାରେ । କାଲିଠୁ ବିଧାନସଭାରେ ମୌସୁମୀ ଅଧିବେଶନ ଆରମ୍ଭ ହେବ । ଅଧିବେଶନ ପୂର୍ବରୁ ଏହି ବୈଠକ ଡକାଇଯାଇଥିବାରୁ ବୈଠକର ଏଜେଣ୍ଡା ନେଇ କଳ୍ପନାଜଳ୍ପନା ପ୍ରକାଶ ପାଇଛି।
